**Kurtis McLean** (s. 2. marraskuuta 1980 Kirkland Lake, Ontario, Kanada) on kanadalainen jääkiekkovalmentaja ja uransa lopettanut jääkiekkoilija. Pelipaikaltaan McLean oli keskushyökkääjä ja hän laukoi oikealta. McLean pelasi urallaan neljä NHL-ottelua New York Islandersissa kaudella 2008–2009. Euroopassa hän pelasi kahdeksassa eri maassa: Suomessa, Sveitsissä, Venäjällä, Kroatiassa, Itävallassa, Saksassa, Slovakiassa ja Romaniassa.

Ura
---

### Seuraura

#### Ammattilaiseksi Pohjois-Amerikassa

McLeanin kasvattajaseura on Kirkland Lake Blue Devils. Hän pelasi juniorina myös Kirkland Lake Legion 87'sin, New Liskeard Cubsin ja Durham Huskiesin paidoissa. McLeania ei koskaan varattu OHL:ään. Hän pelasi vuodet 1999–2001 OPJHL-joukkue Trenton Stingissa. McLean voitti molempina kausinaan joukkueen sisäisen piste- ja syöttöpörssin. Vuodet 2001–2005 hän kävi Norwichin yliopistoa. McLean ylsi jokaisella yliopistokaudellaan joukkueensa sisäisen piste- ja maalipörssin voittoon. Kautta 2002–2003 lukuun ottamatta hän voitti jokaisella kaudellaan myös koko ECAC Eastin piste- ja maalipörssin. McLean valittiin myös jokaisen kautensa päätteeksi NCAA:n III-divisioonan All-American Teamiin, johon hänet on valittu useiten koko sarjan historian aikana. Viimeisen yliopistokautensa 2004–2005 päätteeksi McLean siirtyi loppukevääksi UHL-joukkue Richmond RiverDogsiin.

Syyskuussa 2005 NHL-varaamaton McLean teki vuoden mittaisen AHL-sopimuksen Wilkes-Barre/Scranton Penguinsin kanssa. Kaudesta 2005–2006 reilut puolet eteni kuitenkin ECHL-joukkue Wheeling Nailersissa. Syyskuussa 2006 hän teki NHL-sopimuksen Pittsburgh Penguinsin kanssa. McLean vietti kauden 2006–2007 suurimmaksi osaksi farmijoukkue Wilkes-Barre/Scrantonissa ja sai tililleen otteluita myös Nailersista. Kauden 2007–2008 hän pelasi kokonaan Wilkes-Barre/Scrantonissa, jonka toiseksi paras pistemies McLean oli Tim Brentin jälkeen tehoilla 22+32=54.

Heinäkuussa 2008 McLean teki vapaana agenttina vuoden mittaisen sopimuksen New York Islandersin kanssa. Hän pelasi kauden 2008–2009 kuitenkin suurimmaksi osaksi farmijoukkue Bridgeport Sound Tigersissa, jonka kolmanneksi paras pistemies McLean oli tehoilla 15+37=52. Hän debytoi kauden aikana myös NHL:ssä, jossa McLean pelasi neljä ottelua. Hän pelasi ensimmäisen NHL-ottelunsa 19. tammikuuta 2009 Washington Capitalsia vastaan. McLeanin NHL-uran avausmaali syntyi hänen toisessa NHL-ottelussaan 21. tammikuuta 2009 Anaheim Ducksin Jean-Sébastien Giguèren taakse. Maalinsa myötä hänen valittiin kaksi päivää myöhemmin McLeanin kotikaupungissa Kirkland Lakessa sijaitsevan jääkiekkomuseo Hockey Heritage Northin jäseneksi.

#### Ura Euroopassa

Kaudeksi 2009–2010 McLean siirtyi Eurooppaan ja vuoden mittaisella sopimuksella SM-liigajoukkue Rauman Lukkoon. Hän oli tehoilla 18+25=43 joukkueen paras maalintekijä Justin Morrisonin kanssa sekä toiseksi paras pistemies hänen jälkeensä. McLeanin kautta haittasi kuitenkin tammikuussa 2010 tullut sormivamma, joka piti McLeanin noin kaksi kuukautta sivussa peleistä. Hän ei noussut kuntouduttuaan kuitenkaan enää syyskauden tasolleen. Joulukuussa 2009 McLean teki kaksivuotisen jatkosopimuksen Lukon kanssa. Kaudella 2010–2011 hän nousi joukkueen varakapteeniksi ja pelasi runkosarjan kaikki 60 ottelua voittaen SM-liigan ulkomaalaisten piste- ja syöttöpörssin tehoilla 16+39=55. McLean oli Lukon toiseksi paras pistemies Perttu Lindgrenin jälkeen ja sijoittui koko SM-liigan pistepörssissä neljänneksi. Joulukuussa 2010 SM-liigan päävalmentajat valitsivat hänet liigan syyskauden parhaaksi ulkomaalaiseksi pelaajaksi. McLean voitti kauden päätteeksi SM-pronssia.

McLean ei jatkanut Lukossa enää toista jatkosopimuskauttaan, vaan jatkoi kaudella 2011–2012 uraansa vuoden mittaisella sopimuksella Sveitsin National League A:n SCL Tigersissa. Hän voitti joukkueen sisäisen piste- ja syöttöpörssin tehoilla 14+28=42 ja McLeanin teholukema +3 oli Langnaun täyden kauden pelanneista pelaajista paras. Hän oli myös kevään 2012 karsintasarjassa joukkueen paras maalintekijä kolmella osumallaan. Saman vuoden helmikuussa McLean teki vuoden mittaisen jatkosopimuksen Langnaun kanssa. Hän voitti joukkueen sisäisen piste- ja syöttöpörssin myös kaudella 2012–2013 tehoilla 7+34=41. McLean voitti myös kevään 2013 karsintasarjan syöttöpörssin yhdeksällä syöttöpisteellään.

Toukokuussa 2013 McLean teki vuoden mittaisen sopimuksen Helsingin IFK:n kanssa, mutta vain kuukautta myöhemmin hän jätti seuran ja siirtyi KHL-joukkue Metallurg Novokuznetskiin kaudeksi 2013–2014. Kaudeksi 2014–2015 McLean palasi Suomeen, mutta hänen uransa jatkui kuitenkin KHL:ssä laajennusjoukkue Jokereiden riveissä. McLean teki kuitenkin 20 pelaamassaan ottelussa vain tehot 1+1=2 ja hänen sopimuksensa purettiin marraskuussa 2014. Joulukuussa McLean siirtyi jatkamaan KHL-uraansa kroatialaisseura Medveščak Zagrebiin.

Kaudeksi 2015–2016 McLean siirtyi Itävallan Erste Bank Eishockey Ligan Vienna Capitalsiin. Siirtotakarajalla, helmikuussa 2016 hän siirtyi kuitenkin loppukaudeksi Saksan DEL-liigan Grizzlys Wolfsburgiin. McLean eteni joukkueen kanssa liigan finaaleihin saakka, mutta Saksan-mestaruuden vei kuitenkin EHC München otteluvoitoin 4-0. Kaudeksi 2016–2017 hän palasi EBEL:ään ja siirtyi 1+1-vuotisella sopimuksella Graz 99ersin riveihin.

McLean siirtyi kaudeksi 2018–2019 Mestis-joukkue TuToon, jossa pelasi 10 ottelua ennen siirtymistään slovakialaisen HC Detvan riveihin. McLean siirtyi kaudeksi 2019–2020 romanialaisen SC Csíkszeredan riveihin. Hän siirtyi kaudeksi 2020–2021 yksivuotisella sopimuksella Mestiksen nousijajoukkue Kiekko-Espoon riveihin. McLean nimettiin joukkueen varakapteeniksi.

### Maajoukkueura

McLean edusti Kanadaa Spengler Cupissa vuosina 2011 ja 2012, joista jälkimmäinen turnaus päättyi voittoon.

Pelityyli
---------

Elite Prospects -sivuston Ulf Anderssonin mukaan McLean on kahden suunnan sentteri, joka on hyvä pelintekijä ja jolla on hyvä visio sekä pelikäsitys. Andersson mainitsee hänet myös työteliääksi pelaajaksi, joka on käyttökelpoinen alivoimalla ja jolta löytyy myös johtajaominaisuuksia.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1999–2000 | Trenton Sting | OPJHL | 49 | 31 | 56 | 87 | 33 | – | – | – | – | – |
| 2000–2001 | Trenton Sting | OPJHL | 47 | 37 | 38 | 75 | 16 | – | – | – | – | – |
| 2001–2002 | Norwich Univ. | NCAA III | 32 | 28 | 24 | 52 | 12 | – | – | – | – | – |
| 2002–2003 | Norwich Univ. | NCAA III | 29 | 25 | 23 | 48 | 26 | – | – | – | – | – |
| 2003–2004 | Norwich Univ. | NCAA III | 28 | 36 | 21 | 57 | 16 | – | – | – | – | – |
| 2004–2005 | Norwich Univ. | NCAA III | 26 | 29 | 26 | 55 | 6 | – | – | – | – | – |
|  | Richmond RiverDogs | UHL | 4 | 1 | 2 | 3 | 2 | – | – | – | – | – |
| 2005–2006 | Wilkes-Barre/Scranton Penguins | AHL | 32 | 4 | 11 | 15 | 8 | 7 | 0 | 0 | 0 | 4 |
|  | Wheeling Nailers | ECHL | 41 | 31 | 25 | 56 | 32 | 5 | 4 | 4 | 8 | 4 |
| 2006–2007 | Wilkes-Barre/Scranton Penguins | AHL | 55 | 16 | 16 | 32 | 24 | 10 | 4 | 3 | 7 | 4 |
|  | Wheeling Nailers | ECHL | 16 | 11 | 12 | 23 | 21 | – | – | – | – | – |
| 2007–2008 | Wilkes-Barre/Scranton Penguins | AHL | 76 | 22 | 32 | 54 | 58 | 23 | 4 | 15 | 19 | 8 |
| 2008–2009 | New York Islanders | NHL | 4 | 1 | 0 | 1 | 0 | – | – | – | – | – |
|  | Bridgeport Sound Tigers | AHL | 62 | 15 | 37 | 52 | 30 | – | – | – | – | – |
| 2009–2010 | Lukko | SM-liiga | 42 | 18 | 25 | 43 | 28 | 4 | 0 | 1 | 1 | 10 |
| 2010–2011 | Lukko | SM-liiga | 60 | 16 | 39 | 55 | 24 | 13 | 6 | 4 | 10 | 4 |
| 2011–2012 | SCL Tigers | NLA | 49 | 14 | 28 | 42 | 34 | – | – | – | – | – |
| 2012–2013 | SCL Tigers | NLA | 46 | 7 | 34 | 41 | 30 | – | – | – | – | – |
| 2013–2014 | Metallurg Novokuznetsk | KHL | 47 | 9 | 12 | 21 | 26 | – | – | – | – | – |
| 2014–2015 | Jokerit | KHL | 20 | 1 | 1 | 2 | 18 | – | – | – | – | – |
|  | Medveščak Zagreb | KHL | 11 | 2 | 3 | 5 | 6 | – | – | – | – | – |
| 2015–2016 | Vienna Capitals | EBEL | 39 | 10 | 17 | 27 | 18 | – | – | – | – | – |
|  | Grizzlys Wolfsburg | DEL | 5 | 2 | 3 | 5 | 2 | 15 | 1 | 4 | 5 | 6 |
| 2016–2017 | Graz 99ers | EBEL | 54 | 17 | 33 | 50 | 20 | 5 | 0 | 2 | 2 | 6 |
| 2017–2018 | Graz 99ers | EBEL | 47 | 6 | 19 | 25 | 37 | – | – | – | – | – |
| 2018–2019 | TUTO Hockey | Mestis | 10 | 1 | 2 | 3 | 2 | – | – | – | – | – |
|  | HC Detva | SloEL | 7 | 1 | 1 | 2 | 2 | 9 | 1 | 2 | 3 | 6 |
| 2019–2020 | HSC Csíkszereda | Erste Liga | 34 | 4 | 20 | 24 | 51 | – | – | – | – | – |
|  | HSC Csíkszereda | Romania | 21 | 10 | 29 | 39 | 43 | – | – | – | – | – |
| 2020–2021 | Kiekko-Espoo | Mestis | 31 | 9 | 16 | 25 | 26 | 2 | 0 | 1 | 1 | 2 |
| 1 kausi | yhteensä | NHL | 4 | 1 | 0 | 1 | 0 | – | – | – | – | – |
| 2 kautta | yhteensä | KHL | 78 | 12 | 16 | 28 | 50 | – | – | – | – | – |
| 4 kautta | yhteensä | AHL | 225 | 57 | 96 | 153 | 120 | 40 | 8 | 18 | 26 | 16 |
| 3 kautta | yhteensä | EBEL | 140 | 33 | 69 | 102 | 75 | 5 | 0 | 2 | 2 | 6 |
| 2 kautta | yhteensä | SM-liiga | 102 | 34 | 64 | 98 | 52 | 17 | 6 | 5 | 11 | 14 |
| 2 kautta | yhteensä | NLA | 95 | 21 | 62 | 83 | 64 | – | – | – | – | – |
| 1 kausi | yhteensä | Erste Liga | 34 | 4 | 20 | 24 | 51 | – | – | – | – | – |
| 1 kausi | yhteensä | SloEL | 7 | 1 | 1 | 2 | 2 | 9 | 1 | 2 | 3 | 6 |
| 1 kausi | yhteensä | DEL | 5 | 2 | 3 | 5 | 2 | 15 | 1 | 4 | 5 | 6 |
| 2 kautta | yhteensä | Mestis | 41 | 10 | 18 | 28 | 28 | 2 | 0 | 1 | 1 | 2 |

Lähteet
-------

* Kurtis McLean The Internet Hockey Databasessa (englanniksi)
* Kurtis McLean Legends of Hockey -sivustolla (englanniksi)
* Kurtis McLean *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Kurtis McLean *Elite Prospects*. Everysport Media Group AB.  (englanniksi)
2. 1 2  Kurtis McLean The Internet Hockey Databasessa (englanniksi)
3. 1 2  Kurtis McLean Legends of Hockey -sivustolla (englanniksi)
4. ↑  ISLANDERS ADD DEPTH TO ROSTER  3.7.2008. New York Islanders. Viitattu 24.6.2014. (englanniksi)
5. ↑  Sherratt, Brad: McLean scores first goal, becomes part of HHN  23.1.2009. KIRKLAND LAKE:  Northern News.  Arkistoitu 15.7.2014. Viitattu 24.6.2014. (englanniksi)
6. ↑  Keskushyökkääjä Kurtis McLean Lukkoon *Jatkoaika.com*.  25.5.2009. Jatkoaika r.y. Viitattu 29.12.2009.
7. ↑  Kurtis McLeanilla sormivamma *Jatkoaika.com*.  30.1.2010. Jatkoaika r.y. Viitattu 28.6.2013.
8. ↑  McLeanille kahden vuoden jatkosopimus Lukkoon *Jatkoaika.com*.  22.12.2009. Jatkoaika r.y. Viitattu 29.12.2009.
9. ↑  Pistepörssi runkosarjassa 10-11 - Liiga Liiga. Viitattu 24.6.2014.
10. ↑  Liigavalmentajien valinta: Paras ulkomaalaispelaaja löytyy Lukon riveistä *yle.fi*.  26.12.2010. Yleisradio Oy. Viitattu 28.6.2013.
11. ↑  Kurtis McLean siirtyy Sveitsiin *Jatkoaika.com*.  7.4.2011. Jatkoaika r.y. Viitattu 21.9.2011.
12. ↑  Kurtis McLean bleibt eine weitere Saison im Emmental  14.2.2012. SCL-Tigers.  Arkistoitu 14.9.2016. Viitattu 24.6.2014. (saksaksi)
13. ↑  HIFK vahvistaa rivejään McLeanilla *Jatkoaika.com*.  22.5.2013. Jatkoaika r.y. Viitattu 24.6.2014.
14. ↑  HIFK:n McLean lähtee KHL:ään, Fata ja DeSantis tilalle *Jatkoaika.com*.  17.6.2013. Jatkoaika r.y. Viitattu 28.6.2013.
15. ↑  Liigasta tuttu pistelinko Jokereiden haaviin *Jatkoaika.com*.  16.6.2014. Jatkoaika r.y. Viitattu 24.6.2014.
16. ↑  Jokerit värväsi Wirtasen - McLeanille näytettiin ovea *Jatkoaika.com*.  14.11.2014. Jatkoaika r.y. Viitattu 24.6.2014.
17. ↑  Kurtis McLean ulazi u napad, Anderson izlazi  1.12.2014. KHL MEDVEŠČAK ZAGREB.  Arkistoitu 12.12.2014. Viitattu 1.12.2014. (kroatiaksi)
18. ↑  Jokereista potkut saanut McLean siirtyy Zagrebiin *Jatkoaika.com*.  1.12.2014. Jatkoaika r.y. Viitattu 1.12.2014.
19. ↑  Mit Kurtis McLean kommt ein Hochkaräter nach Wien *Jatkoaika.com*.  31.7.2015. Hockey Club UPC Vienna Capitals. Viitattu 30.8.2016. (saksaksi)
20. ↑  Grizzlys nehmen Kurtis McLean unter Vertrag *Jatkoaika.com*.  16.2.2016. EHC Wolfsburg Grizzly Adams GmbH. Viitattu 30.8.2016. (saksaksi)
21. ↑  Maailmanluokan vahvistus TuToon *tutohockey.fi*.  31.10.2018. TUTO Hockey Oy. Viitattu 15.8.3030.
22. ↑  Kiekko-Espoo solmi kaksi uutta sopimusta *kiekko-espoo.fi*.  14.8.2020. Kiekko-Espoo Oy. Viitattu 15.8.2020.
23. ↑  Arto Laatikainen Kiekko-Espoon kapteeniksi *kiekko-espoo.com*.  11.8.2020. Kiekko-Espoo Oy. Viitattu 8.9.2020.
24. ↑  Kurtis McLean sivussa kaksi ottelua joulun jälkeen *Jatkoaika.com*.  8.12.2009. Jatkoaika r.y. Viitattu 29.12.2009.